Diari Oficial de la Generalitat Valenciana


Sumari del DOGV 7261, del 25-04-2014 (2014/3598)

Notificació del laude emés per la Junta Arbitral de Transports de València. Expedient número V-35/2013.
-------------------------------------------------------------------------------------------------------

### Dades del document

Número de DOGV
:   7261

Data del DOGV
:   25-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3598


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-35/2013. [2014/3598]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a VLC Interlogistics, SL, que s'ha dictat laude en l'expedient referenciat i com que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Anna Caballero Costa i Jaime Agramunt Font de Mora. Secretària vocal: Amparo Peris Catalá. Parts. Reclamant: Satfer España, SL, representada per Inmaculada Ferrer Torres. Reclamat: VLC Interlogistics, SL, que no compareix a l'acte de vista, i que és citada a través del DOCV.  
València, 27 de febrer de 2014, a les 11.10 hores, és constituïda la Junta Arbitral de Transports pels membres expressats al marge i amb l'assistència de les parts per a resoldre l'expedient V-35/2013 i se celebra la vista oral respecte de la reclamació següent: impagament dels ports. Incompareixença del demandat. Citació a través del DOCV.  
  
Iniciada la vista oral el president comprova la identitat de la part compareixent i la qualitat amb què intervé.  
S'informa que davant de la reiterada impossibilitat de citació i notificació realitzada a través de Correus, s'ha publicat en el Diari Oficial de la Comunitat Valenciana, per ser Gilet (València) l'últim domicili conegut, núm. 7204, de 31.01.2014.  
Concedida la paraula a la reclamant esta basa la seua demanda en els antecedents de fet següents:  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, un transport realitzat tal com queda especificat en el text de la factura adjunta a la demanda. A continuació es va presentar al cobrament la factura núm. 905.607.611, de 13.11.2011, per import de 1.062,00 euros.  
Realitzades diverses gestions de cobrament sense aconseguir-ho és pel que s'interposa la present demanda. Acaba sol·licitant que, després del reconeixement previ del seu dret, es condemne la reclamada al pagament de la quantitat total de 1.062.00 euros, mes els interessos legals meritats.  
S'apliquen els fonaments jurídics següents:  
1. La competència territorial de la Junta, de què res no s'al·lega, està determinada en els articles 6 i 7.2 del Reglament de la LOTT (RD 1211/1990).  
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000.00 euros i que cap de les parts intervinents en el contracte no hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat, i es considera, d'altra banda, que l'import de cada una de les factures reclamades no supera el límit legal establit, per la qual cosa la demanda va ser admesa.  
  
3. De les manifestacions realitzades en vista es deduïx que, efectivament, els ports reclamats en esta demanda la factura dels quals hi consta adjunta, van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Satfer España, SL, representada per Inmaculada Ferrer Torres, contra VLC Interlogistics, SL, per haver quedat acreditat que es va realitzar el transport demandat tal com s'havia contractat, la qual cosa dóna un dret de cobrament a la reclamant.  
Per tot això, VLC Interlogistics, SL, haurà d'abonar a Satfer España, SL, la quantitat de mil seixanta-dos euros (1.062.00 euros), més els interessos meritats des de la interposició de la demanda (29.01.2013) i la liquidació dels quals s'efectuarà en l'execució d'este laude.  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana, en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta junta arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància de València conforme establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
València, 10 d'abril de 2014.- El president de la Junta Arbitral de Transports de València: Ramón Escrig Moreno.